న్యూఢిల్లీ : డేరా సచ్చాసౌదా చీఫ్ గుర్మిత్ రామ్ రహీం సింగ్ దత్తపుత్రిక హనీప్రీత్ మంగళవారం పంచకుల కోర్టులో లొంగిపోనుందా అంటే అవునంటున్నాయి విశ్వసనీయవర్గాలు. కోర్టులో లొంగిపోయేందుకే హనీప్రీత్ కొన్ని మీడియా సంస్థలకు ఇంటర్వ్యూ ఇచ్చిందని భావిస్తున్నారు. హనీప్రీత్ గత వారం ఢిల్లీ హైకోర్టులో యాంటీసిపేటరీ బెయిలు కోసం దరఖాస్తు చేసుకోగా కోర్టు దాన్ని తిరస్కరించింది. డేరాబాబా అరెస్టు అనంతరం రేగిన అల్లర్లకు హనీప్రీత్ కారణమని పోలీసులు ఆమెపై కేసు నమోదు చేశారు. డేరాబాబాకు అత్యంత సన్నిహితురాలైన హనీప్రీత్ ను పట్టుకునేందుకు పోలీసులు నేపాల్, రాజస్థాన్, బీహార్, హర్యానాలలో దాడులు చేశారు. అయినా పోలీసులు హనీప్రీత్ జాడ కనుగొనలేక పోయారు. మొత్తంమీద హనీప్రీత్ కోర్టులో లొంగిపోతుందని విషయం వెల్లడవడంతో పోలీసులు అప్రమత్తమయ్యారు.
newdhilly : dera sachasauda cheef gurmit ram raheem sing dattaputrika hanipreet mangalavaaram panchakula kortulo longiponunda ante avunantunnaayi vishwasaneeyavargaalu. kortulo longipoyenduke hanipreet konni media samsthalaku intervio ichindani bhaavistunnaaru. hanipreet gatha vaaram dhilli hycortulo anticipatory beyilu kosam darakhastu chesukoga kortu daanni tiraskarinchindi. derababa arestu anantaram regina allarlaku hanipreet kaaranamani poliisulu aamepai kesu namodu chesaru. derababaku atyanta sannihituraalaina hanipreet nu pattukunenduku poliisulu nepal, rajasthan, beehar, haryaanaalalo daadulu chesaru. aina poliisulu hanipreet jaada kanugonaleka poyaru. mottammeeda hanipreet kortulo longipotundani vishayam velladavadamtho poliisulu apramattamayyaaru.